GENCO ผิดหวัง! ไตรมาส2/58 ขาดทุน 6.90 ลบ. เหตุรายได้ขาย-บริการหด
GENCO ผิดหวัง! ไตรมาส2/58 ขาดทุน 6.90 ลบ. เหตุรายได้ขาย-บริการหด
17 ส.ค. 2558

บริษัทบริหารและพัฒนาเพื่อการอนุรักษ์สิ่งแวดล้อม จำกัด(มหาชน)หรือ GENCOและรวมของบริษัทย่อยแจ้งผลการดำเนินงานไตรมาส 2/58 สิ้นสุดวันที่ 30 มิ.ย.58 พลิกขาดทุนสุทธิ 6.90 ล้านบาท หรือขาดทุนต่อหุ้น 0.007บาท ลดลง245.59% จากช่วงเดียวกันของปีก่อนที่มีกำไรสุทธิ 4.74 ล้านบาท หรือมีกำไรต่อหุ้น 0.005 บาท
ขณะที่ผลการดำเนินงานช่วง 6 เดือนแรกขาดทุนสุทธิ 12.83 ล้านบาท หรือขาดทุนต่อหุ้น 0.013บาท เพิ่มขึ้นจากช่วงเดียวกันของปีก่อนขาดทุนสุทธิ 10.18 ล้านบาท หรือขาดทุนต่อหุ้น 0.011 บาทเนื่องจากไตรมาส 2/58 รายได้จากการขายและให้บริการลดลงที่ 69.56 ล้านบาท เทียบช่วงเดียวกันของปีก่อนอยู่ที่ 110.73 ล้านบาท